Som forælder kan du hjælpe dit barn med at finde job ved at aktivere dit netværk. Det gør du bedst ved at fortælle om, at dit barn søger job, hvilken type job hun søger eller opgaver, hun kan varetage, samt hvordan en potentiel arbejdsgiver kan komme i kontakt med dit barn.
Vi anbefaler, at du fortæller om det til familie, venner, kolleger, naboer og til fritidsaktiviteter. Nogle forældre har gode erfaringer med at lave opslag på sociale medier som Facebook og Instagram Jo flere, der kender til, at dit barn søger job, desto større er sandsynligheden at en arbejdsgiver melder sig på banen. I må beslutte indbyrdes i familien, hvad der opleves rigtigt for jer.